Dewekanê  Goma, Salo û Dablo yê Karahasanî yê qezaya Licê ya Amedî de vizêr saetanê serê sibayî de operasyono eskerî yo ke amebi destpêkerdene, binşewe qedîya. Çarçeweya operasyonî de tewr tay 5 kesî ameyî destbendkerdene.
Kesê ke merdimê yewbînanê û  bi îdîaya ‘ Paştdayîşê rêxistene’ ameyî destbenkderdene, nameyê înan wina yê: Ahmet Erdak, Halîl Erdak, Mehmet Ekîncî, Suleyman Evran û Hakan Akdogan.
Hetê bînî ra Ferît Ayteko  ke roja Îneyî ya ravêtî amebi berdene bi  Fermandarîya Cendirmeyan a Licê hema ûca  yeno tepiştene.
